b'\n_START_ARTICLE_\nJeff Madill\n_START_SECTION_\nKarrier\n_START_PARAGRAPH_\nKomolyabb junior karrierj\xc3\xa9t az Ontario Junior Hockey League-es North York Rangersben kezdte 1982-ben \xc3\xa9s k\xc3\xa9t \xc3\xa9vet j\xc3\xa1tszott ebben a csapatban. Utols\xc3\xb3 \xc3\xa9v\xc3\xa9ben megnyert\xc3\xa9k a lig\xc3\xa1t, az \xc3\xa1llami bajnoks\xc3\xa1got (Dudley Hewitt-kupa) \xc3\xa9s az orsz\xc3\xa1gos bajnoks\xc3\xa1got is (Royal Bank-kupa). 1984-ben felv\xc3\xa9telt nyert az Ohio State University-re, ahol 1987-ig tanult \xc3\xa9s j\xc3\xa1tszott az egyetemi csapatban. Ez id\xc5\x91 alatt nem draftolta egy National Hockey Leagues-s csapat sem. Csak az 1987-es NHL Supplemental Drafton v\xc3\xa1lasztotta ki \xc5\x91t a New Jersey Devils. Ez egy speci\xc3\xa1lis draft volt akkoriban, amin a t\xc3\xbalkoros egyetemista j\xc3\xa1t\xc3\xa9kosokat lehetett leigazolni. Feln\xc5\x91tt p\xc3\xa1lyafut\xc3\xa1s\xc3\xa1t az American Hockey League-ben, a Utica Devilsben kezdte meg 1987 v\xc3\xa9g\xc3\xa9n. 1991-ben a New Jersey Devils felh\xc3\xadvta \xc5\x91t az NHL-be 14 m\xc3\xa9rk\xc5\x91z\xc3\xa9sre \xc3\xa9s a r\xc3\xa1j\xc3\xa1tsz\xc3\xa1sban is \xc3\xbajabb 7-re. Ezut\xc3\xa1n m\xc3\xa1r t\xc3\xb6bbet nem j\xc3\xa1tszott a legmagasabb lig\xc3\xa1ban. Az 1991-es NHL-b\xc5\x91v\xc3\xadt\xc5\x91s drafton a San Jose Sharks, mint \xc3\xbajonnan alap\xc3\xadtott csapat, leigazolta, de sosem lett a csapat j\xc3\xa1t\xc3\xa9kosa. 1991 v\xc3\xa9g\xc3\xa9t\xc5\x91l kezdve csak International Hockey League-es csapatokban volt kerettag. 1992-ben a Kansas City Bladesszel megnyerte a Turnball-kup\xc3\xa1t. 1994-ben a Atlanta Knightsszal is gy\xc5\x91ztes lett, majd 1995-ben harmadj\xc3\xa1ra is megnyerte a kup\xc3\xa1t a Denver Grizzliesszel. J\xc3\xa1tszott m\xc3\xa9g a Milwaukee Admirals, Cincinnati Cyclonesban, a San Francisco Spiders \xc3\xa9s v\xc3\xa9g\xc3\xbcl a Phoenix Roadrunnersb\xc3\xb3l vonult vissza 1997-ben.'